
Disgrifiad Swydd

ADRAN: 	Gwasanaethau Byw â Chymorth

SWYDD: 			Rheolwr Byw â Chymorth

GRADD Y SWYDD:		GR09

YN ATEBOL I'R:	Rheolwr Gwasanaeth

[bookmark: _Hlk99523217]DIBEN Y SWYDD:	
Rheoli'n effeithiol ddatblygiad parhaus, monitro a gwerthuso'r gwasanaethau a ddarperir i bobl rydym yn eu cynorthwyo a hyrwyddo gwasanaeth personol sy'n ymateb i anghenion a dewisiadau unigolyn.

PRIF GYFRIFOLDEBAU A GWEITHGAREDDAU:

· Sicrhau bod cynlluniau yn eu lle sy'n hyrwyddo cyfathrebu pobl ac yn eu cynorthwyo â gwneud dewisiadau a phenderfyniadau; sy'n fyfyriol ac yn ymatebol i anghenion unigol a nodwyd mewn Asesiadau Unedig a Chynlluniau Gofal. 

· Datblygu systemau sy'n sicrhau cymaint o annibyniaeth â phosibl i bobl ac yn eu cynorthwyo i reoli risg yn gadarnhaol.

· Darparu arweinyddiaeth, bod yn fodel rôl arfer gorau a chymryd rôl weithredol wrth hyfforddi a datblygu staff. Sefydlu a chyfathrebu disgwyliadau perfformiad a datblygu sgiliau a chymwyseddau staff drwy oruchwyliaeth ac arfarnu effeithiol yn unol â pholisïau a gweithdrefnau Bwrdeistref Sirol Pen-y-bont ar Ogwr.

· Gweithio o fewn fframwaith amlddisgyblaethol, gan gynorthwyo datblygu rhwydweithiau cadarnhaol i bobl ac annog cyfranogiad teuluoedd, eiriolwyr a gweithwyr proffesiynol eraill.

· Meddu ar wybodaeth a dealltwriaeth o'r ddeddfwriaeth, polisïau a gweithdrefnau sy'n ymwneud â Diogelu Unigolion Agored i Niwed a lle bydd arwyddion o berygl, niwed neu gam-drin wedi'u nodi neu lle y rhoddwyd gwybod am hyn, byddwch yn cymryd camau gweithredu diogelu priodol. 

· Cynllunio a rheoli adnoddau o fewn ffiniau diffiniedig, e.e. oriau staffio, gwyliau a sicrhau bod cofnodion ariannol cywir yn cael eu cadw yn unol â pholisïau a gweithdrefnau Cyngor Bwrdeistref Sirol Pen-y-bont ar Ogwr. 

· Bod yn ymwybodol o'ch cyfrifoldebau eich hun yn unol â deddfwriaeth Iechyd a Diogelwch, monitro gweithredu polisïau a gweithdrefnau Iechyd a Diogelwch yn unol â deddfwriaeth a chymryd camau gweithredu priodol yn ôl yr angen; cynnal asesiadau perthnasol pan wneir atgyfeiriadau newydd a datblygu cynllun pontio i ddiwallu anghenion unigol. 

· Cyfrifoldeb am eich datblygiad personol a phroffesiynol eich hun a chymryd rhan mewn unrhyw hyfforddiant a / neu gyfleoedd er mwyn cynnal eich datblygiad proffesiynol eich hun a gwella cymhwysedd o fewn y rôl hon.

DYLETSWYDDAU CYFFREDINOL

Iechyd a Diogelwch
Cyflawni'r rolau a chyfrifoldebau cyffredinol a phenodol a nodir yn y Polisi Iechyd a Diogelwch

Cyfle Cyfartal
Sicrhau bod pob gweithgaredd yn cael ei weithredu yn unol â deddfwriaeth cyfle cyfartal ac arfer gorau.


Diogelu
Mae amddiffyn plant, pobl ifanc neu oedolion mewn perygl yn un o gyfrifoldebau craidd pob cyflogai.  Dylid rhoi gwybod am unrhyw bryderon i'r Tîm Diogelu Oedolion neu'r Gwasanaeth IAA Plant o fewn MASH.

Adolygiad a Hawl i Amrywio
Mae'r Disgrifiad Swydd hwn fel yr un cyfredol a chaiff ei adolygu'n rheolaidd. Efallai y bydd gofyn i chi gyflawni tasgau eraill y gellir eu neilltuo i chi'n rhesymol, gan gynnwys gweithgareddau datblygu, sydd o fewn eich gallu a’ch gradd.
GWIRIAD COFNODION TROSEDDOL (LLE Y BO'N BERTHNASOL)
Mae'r swydd hon yn ei gwneud yn ofynnol cael gwiriad cofnodion troseddol drwy'r Gwasanaeth Datgelu a Gwahardd (DBS)








Manyleb y Person
Rheolwr Byw â Chymorth 
Mae'r priodoleddau canlynol yn cynrychioli amrediad y sgiliau, y galluoedd a'r profiad ac ati sy'n berthnasol i'r swydd hon.  Disgwylir i'r ymgeiswyr fodloni'r priodoleddau sydd wedi'u nodi fel rhai hanfodol.
	Priodoleddau
	Gofynion
	Hanfodol
	Dull Gwerthuso / Profi

	Cymwysterau, Addysg a Hyfforddiant 


	· Addysgwyd i City & Guilds Lefel 3 mewn Iechyd a Gofal Cymdeithasol: Craidd ac Ymarfer (Oedolion) neu gymhwyster wedi'i gymeradwyo gan Gofal Cymdeithasol Cymru neu fod yn barod i ymgymryd â'r hyfforddiant i'w ennill.
	Ydy
	Cyflwyno Tystysgrifau Cymwysterau gwreiddiol a ffurflen gais. 

	
	· Yn barod i weithio tuag at Ddiploma Lefel 5 FfCCh mewn Arweinyddiaeth ar gyfer Gwasanaethau Iechyd a Gofal Cymdeithasol (Rheoli Oedolion) Cymru a Gogledd Iwerddon.
	Ydy
	

	
	· Cofrestru gyda Gofal Cymdeithasol Cymru neu ofyniad i gofrestru o fewn 6 mis.
	Ydy
	

	Gwybodaeth a Phrofiad
	· Profiad o weithio gyda phobl ag anableddau dysgu.
	Ydy
	Cyfweliad, ffurflen gais, a phroses ddethol.

	
	· Profiad o gynnwys pobl ag Anabledd Dysgu ym mhob agwedd ar ddewis a gwneud penderfyniadau.
	Ydy
	

	
	· Sicrhau bod pob agwedd ar gynllunio a chymorth yn canolbwyntio ar y person ac yn adlewyrchu anghenion a nodwyd mewn Asesiadau Unedig a Chynlluniau Gofal unigol.
	Ydy
	

	
	· Profiad o gyfarwyddo ac arwain timau i gyflawni canlyniadau cadarnhaol.
	
	

	
	· Rheoli a Goruchwylio staff.
	
	

	
	· Cyflawni targedau o fewn amserlenni y cytunwyd arnynt.
	Ydy
	

	
	· Gweithio o fewn Canllawiau Deddfwriaethol, h.y. AGC, y Ddeddf Galluedd Meddyliol, Diogelu, Iechyd a Diogelwch ac ati.
	Ydy
	

	Gwybodaeth a phrofiad (parhad)
	· Profiad o weithio mewn ffordd amlddisgyblaethol gan gynnwys teuluoedd, eiriolwyr a gweithwyr proffesiynol perthnasol.
	Ydy
	Cyfweliad, ffurflen gais, a phroses ddethol.

	
	· Rheoli adnoddau, h.y. staffio, oriau, cyllidebau tai.
	
	

	
	· Cynorthwyo pobl i gydymffurfio â Chytundebau Tenantiaeth a rheoliadau Cymdeithas Tai. 
	
	

	Sgiliau a Rhinweddau Personol
	· Gallu ymdrin â gwrthdaro a sicrhau atebion cadarnhaol.
	
	Cyfweliad, ffurflen gais, a phroses ddethol.

	
	· Gallu cyfathrebu'n glir ac yn broffesiynol ar bob lefel.
	Ydy
	

	
	· Gallu gweithio'n annibynnol ac fel rhan o dîm.
	
	

	
	· Gallu gweithio'n hyblyg, nosweithiau, cysgu i mewn, penwythnosau a Gwyliau Banc.
	Ydy
	

	
	· Sgiliau TG da.
	
	

	
	· Disgwylir bod gennych gerbyd modur i’w ddefnyddio ar deithiau swyddogol. Caiff eich treuliau milltiredd eu had-dalu’n seiliedig ar y gyfradd y cytunir arni’n lleol.

